Ügyiratszám: HSZ/39274/2020. Látta: ……………………………….

 Szilágyiné Pál Gyöngyi

 városfejlesztési csoport részéről

##### Jegyzőkönyv

**Hajdúszoboszló Város Önkormányzatának**

*Városfejlesztési és Műszaki Bizottsága 2020.10.20 - án 14.00órakor kezdődő üléséről*

**Készült:** Hajdúszoboszló Város Önkormányzata Városfejlesztési és Műszaki Bizottsága (továbbiakban: VMB) 2020. október 20 - án 14.00 órakor kezdődött nyilvános üléséről

**Jelen vannak** **a csatolt jelenléti ív szerinti bizottsági tagok:** Harsányi István, Mester József, Kanizsay György Béla, Veres József

**Hajdúszoboszlói Polgármesteri Hivatal részéről**: Lőrincz László, Szilágyiné Pál Gyöngyi, Szabóné Szabó Mária, Tokai – Kiss Gábor, Matyasovszki Dávid

**Meghívottak:** Czeglédi Gyula polgármester

**Jegyzőkönyvvezető:** Molnár Edit

Harsányi István/VMB elnök: Köszönti a Bizottság tagjait, Polgármester urat, a hivatal munkatársait, vendégeinket. Megállapítja, hogy a Bizottság határozatképes, az 5 bizottsági tag közül 4 tag jelent meg az ülésen.

Aki, a napirendi javaslatokat elfogadja, kézfeltartással jelezze:

A VMB (döntéshozatalban 4 fő vesz részt) 4 igen szavazattal (Harsányi István, Mester József, Kanizsay György Béla, Veres József) ellenszavazat és tartózkodás nélkül elfogadta az alábbi napirendi javaslatokat, és a következő határozatot hozta:

**83/2020. (X.20.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága a 2020. október 20 - ei ülésének napirendjét a következők szerint határozza meg:**

**NAPIRENDI PONTOK:**

**A Képviselő - testület 2020. október 20 - i ülés anyagának véleményezése:**

1. Előterjesztés a Hajdúszoboszlói Nonprofit Zrt. 2020. évi üzleti tervének módosításáról. (2.sz. Képviselő – testületi napirendi javaslat)

Előadó: vezérigazgató

1. Beszámoló Hajdúszoboszló város 2020. évi költségvetése első 9 hónapjának végrehajtásáról. (4.sz. Képviselő – testületi napirendi javaslat)

Előadó: gazdasági irodavezető

1. Előterjesztés Hajdúszoboszló Város 2020-2030-ig szóló Vállalkozásfejlesztési Koncepcióról. (5.sz. Képviselő – testületi napirendi javaslat)

Előadó: polgármester

1. Előterjesztés a településrendezési eszközök M-3/C jelű módosításának elfogadásáról. (8.sz. Képviselő – testületi napirendi javaslat)

Előadó: városi főépítész

1. Előterjesztés az Olajos Társasház fellebbezéséről. (9.sz. Képviselő – testületi napirendi javaslat)

Előadó: városi főépítész

1. Előterjesztés ingatlanfelajánlás elfogadására. (13.sz. Képviselő – testületi napirendi javaslat)

Előadó: gazdasági irodavezető

1. Előterjesztés ingatlanok cseréjére. (14.sz. Képviselő – testületi napirendi javaslat)

Előadó: gazdasági irodavezető

1. Előterjesztés a 2924/1 hrsz-ú ingatlanrész értékesítéséről. (15.sz. Képviselő – testületi napirendi javaslat)

Előadó: gazdasági irodavezető

1. Előterjesztés közterületek felújításával kapcsolatban. (16.sz. Képviselő – testületi napirendi javaslat)

Előadó: városfejlesztési irodavezető-helyettes

1. Beszámoló a város kommunális infrastruktúra helyzetéről. (17.sz. Képviselő – testületi napirendi javaslat)

Előadó: városfejlesztési irodavezető-helyettes

1. Előterjesztés intézményfelújítási igényekkel kapcsolatosan. (18.sz. Képviselő – testületi napirendi javaslat)

Előadó: városfejlesztési irodavezető-helyettes

1. Előterjesztés közterületi utasváró pavilonok telepítésére és üzemeltetésére. (19.sz. Képviselő – testületi napirendi javaslat)

Előadó: városfejlesztési irodavezető-helyettes

1. Előterjesztés csapadékvíz fejlesztés pályázathoz előkészítői tevékenységről. (20.sz. Képviselő – testületi napirendi javaslat)

Előadó: városfejlesztési irodavezető-helyettes

1. Előterjesztés helyi piac fejlesztése pályázat lehetőségről. (21.sz. Képviselő – testületi napirendi javaslat)

Előadó: városfejlesztési irodavezető-helyettes

1. Előterjesztés illegális hulladéklerakók felszámolására kiírt pályázati lehetőségről. (22.sz. Képviselő – testületi napirendi javaslat)

Előadó: városfejlesztési irodavezető-helyettes

1. Előterjesztés kupakgyűjtő szív közterületen történő elhelyezésére vonatkozóan. (23.sz. Képviselő – testületi napirendi javaslat)

Előadó: városfejlesztési irodavezető-helyettes

1. Előterjesztés nyilvános illemhely áthelyezésével kapcsolatosan. (24.sz. Képviselő – testületi napirendi javaslat)

Előadó: városfejlesztési irodavezető-helyettes

1. Előterjesztés közterület használati kérelemről – könyvárusítás. (25.sz. Képviselő – testületi napirendi javaslat)

Előadó: városfejlesztési irodavezető-helyettes

Csak Bizottsági anyag:

1. Előterjesztés a Tokay utcán sebességkorlátozásról

Előadó: városfejlesztési irodavezető-helyettes

1. Előterjesztés a Fogthüy utcán sebességcsökkentő bordák elhelyezéséről

Előadó: városfejlesztési irodavezető-helyettes

Bejelentések, tájékoztatások.

**Napirendek megtárgyalása:**

1. **Előterjesztés a Hajdúszoboszlói Nonprofit Zrt. 2020. évi üzleti tervének módosításáról.**

Nyéki István/VGNRT vezérigazgató: A világjárvány következtében a céget is súlyos veszteségek érték. Az 5 MFt-os eredmény nem tartható, kéri a tisztelt jelenlévőket, hogy az előterjesztést, a sajnálatos 25 MFt veszteség tudomásulvételével elfogadni szíveskedjenek. Béremelés ebben az évben nem tudtak adni, de egyetlen dolgozót sem bocsájtottak el. Amennyiben a cégnek lesz rá lehetősége, év végén prémiumot fog kiosztani a munkavállalói között.

Harsányi István/VMB elnök: Sajnálja a járvány okozta károkat, de örül neki, hogy a cég megtartotta dolgozóit, és reméli, hogy prémium fizetésére is lesz lehetőség.

Aki az előterjesztés határozati javaslatát elfogadja, az kézfeltartással jelezze:

A VMB (döntéshozatalban 4 fő vesz részt) 4 igen szavazattal (Harsányi István, Mester József, Kanizsay György Béla, Veres József) ellenszavazat és tartózkodás nélkül elfogadta az előterjesztést, és a következő határozatot hozta:

**84/2020. (X.20.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága támogatja, hogy a Képviselő – testület mint tulajdonosi jogok gyakorlója, a Hajdúszoboszlói Nonprofit Zrt 2020 évi üzleti tervének módosítását elfogadja.**

Határidő : 2020.10.20.

Felelős : VMB elnök

1. **Beszámoló Hajdúszoboszló város 2020. évi költségvetése első 9 hónapjának végrehajtásáról.**

Lőrincz László/gazdasági irodavezető: Az előző Képviselő – testületi ülésen elhangzottak alapján elkészült az első 9 hónapról szóló beszámoló. Az idegenforgalmi és az iparűzési adóból befolyó tételeket előirányzasítani szükséges, mert a bevételek a tervezettet meghaladták. A pénzmaradványról szóló kimutatás készítése jelenleg is tart. Egyéb kiegészítése nincs az előterjesztéshez, kéri az előterjesztés megtárgyalását és a határozati javaslat elfogadását.

Harsányi István/VMB elnök: Amennyiben nincs hozzászólás, kérdés, vélemény a szavazás következik. Aki elfogadja a város első 9 hónapjának végrehajtásáról szóló előterjesztést, az kézfeltartással jelezze:

A VMB (döntéshozatalban 4 fő vesz részt) 4 igen szavazattal (Harsányi István, Mester József, Kanizsay György Béla, Veres József) ellenszavazat és tartózkodás nélkül elfogadta az előterjesztést, és a következő határozatot hozta:

**85/2020. (X.20.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága támogatja, hogy a Képviselő – testület a 2020.évi költségvetés első 9 hónapjának végrehajtásáról szóló beszámolót elfogadja. Felkéri valamennyi költségvetési intézmény vezetőjét, hogy az év további részében is a takarékos gazdálkodás elveinek figyelembevételével járjanak el.**

Határidő : 2020.10.22.

Felelős : VMB elnök

1. **Előterjesztés Hajdúszoboszló Város 2020-2030-ig szóló Vállalkozásfejlesztési Koncepcióról.**

Harsányi István/VMB elnök: Kéri, hogy amennyiben Polgármester úrnak, mint előterjesztőnek kiegészítése van, tegye meg.

Czeglédi Gyula/polgármester: Az elmúlt hetekben elvégzett kutatás kiértékelése adta a 2030 – ig szóló koncepció alapját. A helyi vállalkozások működését befolyásoló problémák és igények szerint határozták meg, a későbbi önkormányzati aktivitást.

Veres József/VMB tag: Gratulál az előterjesztés készítőinek, mert egy nagyon alapos, hiánypótló és a fő irányzatokat megfogalmazó koncepciót készítettek. Támogatja a határozati javaslat elfogadását.

Harsányi István/VMB elnök: Valóban szép, és igényes koncepció készült. Kéri, hogy kézfeltartással jelezze a bizottság, hogy támogatja az előterjesztés határozati javaslatát.

A VMB (döntéshozatalban 4 fő vesz részt) 4 igen szavazattal (Harsányi István, Mester József, Kanizsay György Béla, Veres József) ellenszavazat és tartózkodás nélkül elfogadta az előterjesztést, és a következő határozatot hozta:

**86/2020. (X.20.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága támogatja, hogy a Hajdúszoboszló Város Önkormányzatának Képviselő-testülete elfogadja az előterjesztés mellékletében szereplő Vállalkozásfejlesztési Koncepciót, ezzel egyidejűleg felhatalmazza Hajdúszoboszló Város Önkormányzatának polgármesterét, hogy a koncepcióban szereplő intézkedések folyamatos végrehajtását szervezze meg és annak eredményeiről két évente tájékoztassa a képviselő-testületet.**

Határidő : 2020.10.22.

Felelős : VMB elnök

1. **Előterjesztés a településrendezési eszközök M-3/C jelű módosításának elfogadásáról.**

Harsányi István/VMB elnök: Előterjesztőnek kiegészítése nincs, kérdések, hozzászólások következnek. Nincsenek hozzászólások, a szavazás következik. Aki támogatja az előterjesztés határozati javaslatát, az kézfeltartással jelezze:

A VMB (döntéshozatalban 4 fő vesz részt) 4 igen szavazattal (Harsányi István, Mester József, Kanizsay György Béla, Veres József) ellenszavazat és tartózkodás nélkül elfogadta az előterjesztést, és a következő határozatot hozta:

**87/2020. (X.20.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága támogatja, hogy a Hajdúszoboszló Város Önkormányzatának Képviselő-testülete a 45/2015.(IV.23.) Önk. határozattal elfogadott településszerkezeti tervét módosítsa az előterjesztés mellékletét képező településszerkezeti terv leírással, és tervlappal.**

**II/B. HELYI ÉPÍTÉSI SZABÁLYZAT MÓDOSÍTÁSA**

**Hajdúszoboszló Város Önkormányzati Képviselő-testületének**

**../2020.(…..) sz. rendelete a 9/2015.(IV.23.) sz. rendeletével jóváhagyott**

**Helyi Építési Szabályzat módosításáról**

Hajdúszoboszló Város Önkormányzatának Képviselő-testülete az épített környezet alakításáról és védelméről szóló 1997. évi LXXVIII. törvény (továbbiakban: Magyarország Alaptörvénye 32. cikk (2) bekezdésében foglalt felhatalmazás alapján, a Magyarország helyi önkormányzatokról szóló 2011. évi CLXXXIX. Törvény 13. §. (1) bekezdés 5. pontjában meghatározott feladatkörében eljárva, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet 38. § (2) bekezdésében biztosított véleményezési jogkörében eljáró:

* Hajdú-Bihar Megyei Kormányhivatal Állami Főépítészi Iroda
* Hajdú-Bihar Megyei Kormányhivatal Népegészségügyi Főosztály
* Hajdú-Bihar Megyei Kormányhivatal Környezetvédelmi és Természetvédelmi Főosztály
* Hajdú-Bihar Megyei Kormányhivatal Debrecen Járási Hivatala Építésügyi és Örökségvédelmi Osztály
* Hortobágyi Nemzeti Park Igazgatósága,
* Hajdú-Bihar Megyei Kormányhivatal Földhivatali Főosztály
* Hajdú-Bihar Megyei Kormányhivatal Földművelésügyi és Erdőgazdálkodási Főosztály
* Hajdú- Bihar Megyei Kormányhivatal Élelmiszerlánc-biztonsági Növény és Talajvédelmi Főosztály
* Borsod-Abaúj-Zemplén Megyei Kormányhivatal Műszaki Engedélyezési és Fogyasztóvédelmi Főosztály
* Nemzeti Média- és Hírközlési Hatóság
* Hajdú-Bihar Megyei Katasztrófavédelmi Igazgatóság,
* Tiszántúli Vízügyi Igazgatóság
* Honvédelmi Minisztérium Hatósági Hivatal
* a 314/2012. (XI.8.) Korm. rendelet 40. § szerinti véleményezési jogkörben eljáró Hajdú-Bihar Megyei Kormányhivatal Állami Főépítész záró szakmai véleményének figyelembevételével,

a következőket rendeli el:

 (Jelen rendelet a módosításra kerülő előírásokat tartalmazza. A módosítással nem érintett előírások továbbra is hatályban maradnak.)

**1.§.**

A Hajdúszoboszló Város helyi építési szabályzatáról és szabályozási tervéről szóló 04/2014. (VI. 26.) önkormányzati rendelet (a továbbiakban: HÉSZ) 2. melléklete (Belterület szabályozási terve) jelen rendelet 1. mellékletét képező „SZ-2/C”-jelű szabályozási terv hatálya alá tartozó terület szerinti szabályozásra módosul.

**2.§.**

Ez a rendelet a jóváhagyását követő 30. napon lép hatályba. Előírásai a hatályban lévő eljárásokban is alkalmazható.

Határidő : 2020.10.22.

Felelős : VMB elnök

1. **Előterjesztés az Olajos Társasház fellebbezéséről.**

Mester József/VMB alelnök: Szomorú, hogy egy ilyen szép kezdeményezés ilyen botrányba fulladt. Valószínű, hogy az engedélyeztetési procedúrát akarták elkerülni a társasház lakói azzal, hogy le sem szedték a klímákat. Érthetetlen, és teljesen logikátlan a társasház hozzáállása.

Tokai – Kiss Gábor/városi főépítész: Röviden ismerteti azt az anomáliát ami az előterjesztés megszületéséig történt.

Harsányi István/VMB elnök: Nincsenek további hozzászólások, a szavazás következik. Aki támogatja az előterjesztés határozati javaslatát, az kézfeltartással jelezze:

A VMB (döntéshozatalban 4 fő vesz részt) 4 igen szavazattal (Harsányi István, Mester József, Kanizsay György Béla, Veres József) ellenszavazat és tartózkodás nélkül elfogadta az előterjesztést, és a következő határozatot hozta:

**88/2020. (X.20.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága támogatja, hogy a Hajdúszoboszló Város Önkormányzatának Képviselő-testülete a polgármester HSZ/1494-41/2020 számú polgármesteri hatósági jogkörben hozott határozatát helyben hagyja.**

**Indoklás: A kérelem tartalma ellentétes a hatályos településképi rendeletünkkel, a fellebbezés kellően nem megalapozott.**

Határidő : 2020.10.22.

Felelős : VMB elnök

1. **Előterjesztés ingatlanfelajánlás elfogadására.**

Harsányi István/VMB elnök: Előterjesztőnek kiegészítése nincs, kérdések, hozzászólások következnek. Nincsenek hozzászólások, a szavazás következik. Aki támogatja az előterjesztés határozati javaslatát, az kézfeltartással jelezze:

A VMB (döntéshozatalban 4 fő vesz részt) 4 igen szavazattal (Harsányi István, Mester József, Kanizsay György Béla, Veres József) ellenszavazat és tartózkodás nélkül elfogadta az előterjesztést, és a következő határozatot hozta:

**89/2020. (X.20.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága támogatja, hogy a Hajdúszoboszló Város Önkormányzatának Képviselő – testülete hozzájárulását adja, hogy a 0345/17 hrsz – ú ingatlanból a Helyi Építési Szabályzat által kerékpárútként kiszabályozott terület külön helyrajzi számon történő önkormányzati tulajdonba vételéhez.**

**A Képviselő – testület felhatalmazza a Polgármestert a szükséges dokumentumok, megállapodások aláírására.**

Határidő : 2020.10.22.

Felelős : VMB elnök

1. **Előterjesztés ingatlanok cseréjére.**

Harsányi István/VMB elnök: Előterjesztőnek kiegészítése nincs, kérdések, hozzászólások következnek. Nincsenek hozzászólások, a szavazás következik. Aki támogatja az előterjesztés határozati javaslatát, az kézfeltartással jelezze:

A VMB (döntéshozatalban 4 fő vesz részt) 4 igen szavazattal (Harsányi István, Mester József, Kanizsay György Béla, Veres József) ellenszavazat és tartózkodás nélkül elfogadta az előterjesztést, és a következő határozatot hozta:

**90/2020. (X.20.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága támogatja, hogy Hajdúszoboszló Város Önkormányzatának Képviselő – testülete hozzájárulását adja, a Hajdúszoboszló 3264,3265/2 hrsz – ú ingatlanokat érintő értékarányos cseréhez az alábbiak szerint:**

* **A Hajdúszoboszló Város Önkormányzata tulajdonában lévő 3265/2 hrsz – ú ingatlan területe az ingatlanon található gáztalanító berendezés alatti földterület kivételével a Magyar Állam tulajdonában lévő 3264 hrsz –ú ingatlanhoz kerül hozzácsatolásra, ezzel egyidejűleg ugyanekkora területnagyság a 3264 hrsz – ú ingatlan nyugati részéből csatlakozik oly módon, hogy az új telekhatár az önkormányzat tulajdonába kerülő aszfalt út Polgárvédelmi Bázis felőli szélén alakult ki.**
* **A 3265/2 hrsz –ú ingatlanon található gáztalanító berendezés területe a mellette található, Hajdúszoboszlói Városgazdálkodási Nonprofit Zrt tulajdonában lévő 3266/1 hrsz –ú ingatlanhoz kerül hozzácsatolásra.**

**Hajdúszoboszló Város Önkormányzatának Képviselő – testülete felhatalmazza a Polgármestert a szükséges dokumentumok és az ingatlancserét rögzítő megállapodások aláírására.**

Határidő : 2020.10.22.

Felelős : VMB elnök

1. **Előterjesztés a 2924/1 hrsz-ú ingatlanrész értékesítéséről.**

Harsányi István/VMB elnök: Előterjesztőnek kiegészítése nincs, kérdések, hozzászólások következnek. Nincsenek hozzászólások, a szavazás következik. Aki támogatja az előterjesztés határozati javaslatát, az kézfeltartással jelezze:

A VMB (döntéshozatalban 4 fő vesz részt) 4 igen szavazattal (Harsányi István, Mester József, Kanizsay György Béla, Veres József) ellenszavazat és tartózkodás nélkül elfogadta az előterjesztést, és a következő határozatot hozta:

**91/2020. (X.20.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága támogatja, hogy Hajdúszoboszló Város Önkormányzatának Képviselő – testülete hozzájárulását adja, a Hajdúszoboszló 2924/1 hrsz – ú ingatlannak a HÉSZ szerint Vt-2x építési övezetbe sorolt területrészének a 3123,3122 és 3121/1 hrsz – ú ingatlanokhoz történő hozzácsatolásához, az alábbiak szerint:**

* **vevőként a 10/2013.(IV.18.) sz. Kt. rendelet 14.§.(1) bekezdés b., pontja szerint a 3123,3122 és 3121/1 hrsz – ú ingatlan tulajdonosát, a Hungest Hotels Szállodaipari Zrt –t jelöli ki.**
* **eladási ár: földterület értéke: 55.970 Ft/m2**

**aszfaltburkolatú parkoló (kiépített terület) értéke 16.400 Ft/m2**

* **vevő a vételárat az adásvételi szerződés aláírásával egyidejűleg fizeti meg az önkormányzat részére**
* **vevő vállalja a telekalakítással járó költségek megfizetését.**

**Hajdúszoboszló Város Önkormányzatának Képviselő – testülete felhatalmazza a Polgármestert az adásvételei szerződés, ill. a telekalakításhoz szükséges dokumentumok aláírására.**

Határidő : 2020.10.22.

Felelős : VMB elnök

1. **Előterjesztés közterületek felújításával kapcsolatban.**

Szilágyiné Pál Gyöngyi/városfejlesztési irodavezető – helyettes: A MKB ülésén elhangzott módosító javaslatot ismerteti: Az 1. számú melléklet 34 sorszámú tétele átkerült a sürgős beavatkozások közé, így a 2., számú határozati javaslatban a keretösszeg 7.278.069 Ft. Kéri, hogy az előterjesztés megtárgyalásakor, ezt figyelembe venni szíveskedjenek.

Harsányi István/VMB elnök: Nincsenek hozzászólások, a szavazás következik. Aki támogatja az előterjesztés határozati javaslatát, az kézfeltartással jelezze:

A VMB (döntéshozatalban 4 fő vesz részt) 4 igen szavazattal (Harsányi István, Mester József, Kanizsay György Béla, Veres József) ellenszavazat és tartózkodás nélkül elfogadta az előterjesztést, és a következő határozatot hozta:

**92/2020. (X.20.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága támogatja, hogy Hajdúszoboszló Város Önkormányzatának Képviselő – testülete** **támogassa a 2020. évi városi költségvetés általános tartalék kerete terhére az alábbi beruházások megvalósítását:**

**A/ Daru zug parkoló, közvilágítás és csapadékvíz építés kivitelezési munkálatait 80 MFt összegben;**

**B/ Baross zug útfelújítás kivitelezési munkálatait 23 MFt összegben;**

**C/ Lovas utca csapadékvíz elvezetés kivitelezési munkálatait, 47 MFt összegben.**

**Utasítja a Jegyzőt a beruházások megvalósítása érdekében szükséges intézkedések megtételére.**

Határidő : 2020.10.22.

Felelős : VMB elnök

**2., Határozati javaslat:**

**Hajdúszoboszló Város Önkormányzatának Mezőgazdasági és Környezetvédelmi Bizottsága támogatja, hogy a Képviselő-testület támogassa az 1.sz. mellékletben felsorolt, közterületek felújítási és egyéb munkálatainak kivitelezését 7.278.069 Ft** **mindösszesen keretösszeg erejéig.**

**Az előterjesztés 1.sz. mellékletében felsorolt munkálatok - tervezési feladatok kivételével - elvégzésével a Városgazdálkodási Nonprofit Zrt.-t bízza meg, melynek pénzügyi fedezetét a 2020. évi városi költségvetés általános tartalék kerete terhére biztosítja.**

Határidő : 2020.10.22.

Felelős : VMB elnök

1. **Beszámoló a város kommunális infrastruktúra helyzetéről.**

Nyéki István/VGNZRT vezérigazgató: Örömmel értesíti a Tisztelt Bizottság tagjait, a jelenlévőket, hogy október végétől a szelektív hulladékgyűjtés módosul. A zsákos gyűjtést, az un. „sárga fedelű” kukás hulladékgyűjtés veszi át. A lakosság előre meghatározott ütem alapján átveheti ezeket az új kukákat a VGNZRT telephelyén. Ebben az új kukában, vegyesen kell majd a szelektív hulladékot elhelyezni. A kukák tartalmának begyűjtését elektromos járművel fogják megoldani.

A most meglévő, zsákos szelektív hulladékgyűjtés december 31- ig marad, ez után már nem osztanak ki újabb zsákokat.

Czeglédi Gyula/polgármester: Az üveggyűjtésre fel van készülve a cég? Azért kérdezi, mert trend az egyszer használatos műanyagok bevezetése, amelyeket majd szerinte az üveg fog átvenni.

Nyéki István/VGNZRT vezérigazgató: Jelenleg 39 gyűjtőponton van üveggyűjtési lehetőség, ez elégnek bizonyul. A háztartásoknak még egy kukát nem fognak biztosítani az üveghulladék miatt, mert jelenleg nem érkezik akkora nyomás a háztartások irányából, hogy kifizetődő legyen plusz kukák használata.

Veres József/VMB tag: Lehet e tudni, hogy hány ingatlan nincs bekötve a szennyvízhálózatba?

Szilágyiné Pál Gyöngyi/városfejlsztési irodavezető – helyettes: 100 – 200 közötti ingatlanról van szó.

Harsányi István/VMB elnök: Nincsenek további hozzászólások, a szavazás következik. Aki támogatja az előterjesztés határozati javaslatát, az kézfeltartással jelezze:

A VMB (döntéshozatalban 4 fő vesz részt) 4 igen szavazattal (Harsányi István, Mester József, Kanizsay György Béla, Veres József) ellenszavazat és tartózkodás nélkül elfogadta az előterjesztést, és a következő határozatot hozta:

**93/2020. (X.20.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága támogatja, hogy a Képviselő-testület a város kommunális infrastruktúrájának helyzetéről szóló beszámolót elfogadja.**

Határidő : 2020.10.22.

Felelős : VMB elnök

1. **Előterjesztés intézményfelújítási igényekkel kapcsolatosan.**

Harsányi István/VMB elnök: Előterjesztőnek kiegészítése nincs, kérdések, hozzászólások következnek. Nincsenek hozzászólások, a szavazás következik. Aki támogatja az előterjesztés határozati javaslatát, az kézfeltartással jelezze:

A VMB (döntéshozatalban 4 fő vesz részt) 4 igen szavazattal (Harsányi István, Mester József, Kanizsay György Béla, Veres József) ellenszavazat és tartózkodás nélkül elfogadta az előterjesztést, és a következő határozatot hozta:

**94/2020. (X.20.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága támogatja, hogy Hajdúszoboszló Város Önkormányzatának Képviselő-testülete a Hajdúszoboszlói Egyesített Óvoda**

* **Bambínó Óvoda (4200 Hajdúszoboszló, Rákóczi u. 84.) tagintézményének utcai kerítésének cseréjéhez kapcsolódó munkálatok elvégzésére bruttó 454.130,-Ft összeget;**
* **az Aprónép Óvoda (4200 Hajdúszoboszló, Rákóczi u. 21.) tagintézményének 2 db új gázkonvektor beszerzési és beszerelési költségeire 253.300,-Ft összeget biztosít a 2020. évi intézményfelújítási kerete terhére.**

Határidő : 2020.10.22.

Felelős : VMB elnök

1. **Előterjesztés közterületi utasváró pavilonok telepítésére és üzemeltetésére.**

Szilágyiné Pál Gyöngyi/városfejlesztési irodavezető – helyettes: A hirdetésszervező cég számára vannak olyan utasváró pavilon helyszínek - azok közül amit az önkormányzat megjelölt kívánatos közterületi utasváró helyszínül -, amelyek reklám kihelyezés miatt nem jelentenek a cég számára prioritást, ezért ezekre a helyszínekre nem építenének utasvárót, csak abban az esetben ha újfent a főtéren kapnának reklám kihelyezési lehetőséget. Ez a város számára nem kedvező ajánlat, amit jeleztek is a cég irányába, viszontválasz azonban egyelőre még nem érkezett az irodához.

Többen jelezték egyébként, hogy pl: a Nádudvari út is elég forgalmas helyszín, függetlenül a cég tényleges ajánlásaitól, amit figyelembe kellene venni a későbbi egyeztető tárgyalásokon.

Harsányi István/VMB elnök: Bíró Anita képviselő asszony kérése, hogy a Tokai utca 67, Rácz Farkas utca 2 és 54 szám előtti helyszíneket vonják be a projektbe. Képviselő asszony e mail üzenetében részletes indoklást is adott. Ő, mint körzeti képviselő csatlakozna e kérésekhez, és a körzetében a következő helyszíneket ajánlja:

* az Ady Endre utca 102, és az
* Ady Endre – Surányi utca kereszteződés

előtti területek, mert ezeknél a helyszíneknél is nagy a forgalom.

Az így felsorolt 5 helyszínt, kiegészítve a Nádudvari úttal, javasolja, hogy vegyék fel a telepítendő helyszínek közé.

Nem az előterjesztéshez tartozik, de megjegyzi, hogy külterületen a szőlőskertek bejáratánál, van egy régi buszmegálló maradvány, amely már rég óta ott éktelenkedik. Javasolja ennek az elbontását.

Szabó László/ügyintéző: Az Ady Endre külterületi szakaszán van ez a buszmegálló. A karbantartásával sem a volán, sem a közútkezelő nem foglalkozik. Már többször próbálkoztak a haságoknál kezdeményezni a bontást, de nem jártak sikerrel.

Czeglédi Gyula/polgármester: Javasolja, hogy az iroda keresse meg levélben újra az érintett hatóságokat, és kezdeményezzék ismételten a tárgyalásokat a probléma megoldására.

Harsányi István/VMB elnök: Mivel további kiegészítés nem érkezett, ezért a felsorolt 5+1 helyszín projektbe emelésével együtt, aki az előterjesztés határozati javaslatát elfogadja, az kézfeltartással jelezze:

A VMB (döntéshozatalban 4 fő vesz részt) 4 igen szavazattal (Harsányi István, Mester József, Kanizsay György Béla, Veres József) ellenszavazat és tartózkodás nélkül elfogadta az előterjesztést, és a következő határozatot hozta:

**95/2020. (X.20.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága támogatja, hogy** **Hajdúszoboszló Város Önkormányzatának Képviselő-testülete támogassa buszvárók telepítését a Publimont Kft. által adott ajánlat alapján, a telepítéstől számított 15. év időtartamban, de legkésőbb 2035. december 31. napjáig együttműködési megállapodás keretében, az alábbi területekre vonatkozóan:**

**- Bocskai u. – Hősök tere (PUV-2/3)**

**- Rákóczi u. 23. óvoda előtt (PUV2/3)**

**- Rákóczi u. 44. Hőgyes E. Gim. kivezető Rákóczi u. 74. (PUV-2/3)**

**- Rákóczi u. 74. (PUV-2/3)**

**- Rákóczi u. 107. (PUV-2/3)**

**- Szováti u. 3 – Rákóczi sarok (PUV-2/3)**

**- Rákóczi u. 159. kivezető (PUV-2/3)**

**- Kossuth – Hőforrás sarok iskola oldalában (PUV-2/3)**

**- Kossuth 51. kivezető (PUV-2/3)**

**- Hőforrás u. 53. szemben (PUV-2/3)**

**- Hőforrás u. 43. előtt (PUV-2/3)**

**- Ady E. u. 72. - Malom sor bevezető (PUV-2/3)**

**- Ady E. u. 72. - Malom sor kivezető (PUV-2/3)**

* **Nádudvari utca - Hamvas utca kivezető (PUV-2/3)**
* **Nádudvari utca – Hamvas utca bevezető (PUV-1/3)**
* **Nádudvari utca – Csepüs sor 111 szemben (PUV-1/3)**
* **Nádudvari utca temető (PUV-2/3)**
* **Ady Endre utca – Surányi J. utca sarok (PUV-1/3)**
* **Rácz Farkas utca 2 (PUV-2/3)**
* **Rácz Farkas utca 54 (PUV-2/3)**
* **Tokay utca 67 (PUV-2/3)**

**A buszvárók felújítására 1.510.000,-Ft keretösszeget biztosít a 2020. évi városi költségvetés általános tartalék kerete terhére.**

Határidő : 2020.10.22.

Felelős : VMB elnök

1. **Előterjesztés csapadékvíz fejlesztés pályázathoz előkészítői tevékenységről.**

Szilágyiné Pál Gyöngyi/városfejlesztési irodavezető – helyettes: Röviden ismerteti az előterjesztést. A korábbi pályázati kiírások esetében a támogatás mértéke 100%-ban elszámolható volt, a vissza nem térítendő támogatás mértéke pedig max. 200 MFt. Az előterjesztésben az önerőből nem finanszírozható tételeket megjelölték. A határozati javaslatban az előkészítési munkákra megadott 10,5 MFt keretösszeget azonban növelni szükséges, amennyiben a Nyugati sor (Dózsa György utca és Mező utca közötti szakasza), Bárány utca és a Szík utca vízelvezetésének előkészítési munkáit is támogatja a bizottság ill. a Képviselő – testület. Ezeknek a kiegészítő munkáknak a becsült költsége 3,5 MFt.

A határozati javaslat ennek megfelelően 13,9 MFt-ra módosul.

Harsányi István/VMB elnök: Nincsenek kérdések, és hozzászólások. Támogatja az előterjesztés határozati javaslatát. Vélemények nincsenek. Ezért a szavazás következik. Aki az előterjesztő által módosított határozati javaslatot elfogadja, az kézfeltartással jelezze:

A VMB (döntéshozatalban 4 fő vesz részt) 4 igen szavazattal (Harsányi István, Mester József, Kanizsay György Béla, Veres József) ellenszavazat és tartózkodás nélkül elfogadta az előterjesztést, és a következő határozatot hozta:

**96/2020. (X.20.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága támogatja, hogy a Képviselő-testület elfogadja a csapadékvíz hálózat fejlesztési munkáit, a tervezési és egyéb előkészítési feladatok megkezdésére az előterjesztésben foglaltak szerint 13,9 MFt összeget biztosít a 2020. évi költségvetés általános tartalék kerete terhére.**

**A Képviselő-testület egy esetleges pályázat benyújtásáról, valamint a konkrét projekt megvalósítási költségeiről, és az önerő mértékéről a felhívás megjelenését követően a későbbiekben dönt.**

Határidő : 2020.10.22.

Felelős : VMB elnök

1. **Előterjesztés helyi piac fejlesztése pályázat lehetőségről.**

Szilágyiné Pál Gyöngyi/városfejlesztési irodavezető – helyettes: A projekt megvalósítását nehezíti az, hogy az önkormányzat mellett sok ingatlan magántulajdonban van a piac területén. Pályázni azonban a tulajdonviszonyok ellenére az önkormányzat fog, nem pedig az üzemeltető. A jelenlegi pályázati kiírásban legfeljebb 100 MFt lehívására van lehetőség, az előterjesztésben részletezettek szerint. Az iroda megvizsgálta a piac nyitott terének lefedését, az előkészítési költségek változásait. A piac nyitott terének lefedésekor első körben a napelem rendszer kivitelezését vizsgálták. Kiderült, hogy a megvalósítás során többlet energiatermelés keletkezne, és az önkormányzati területről ezt nem tudják teljes mértékben felhasználni, mert a fogyasztás a megtermelt energia töredéke. Ezért a napelemek kiépítése nem fog megvalósulni. Helyette a piac nyitott terének lefedésében gondolkodnak. Léteznek korábbi tanulmánytervek, melyek alapján cca. 75 MFt –ba kerülne a kivitelezés, de ezt természetesen felül kell még vizsgálni, aktualizálni. Ha a tetőfedésben gondolkodik az Önkormányzat, akkor az előkészítő folyamatok finanszírozására 5 MFt biztosítása válik szükségessé. De a tulajdonviszonyokat, mindenképp rendezni kell, bármi is legyen a későbbi döntés.

Módosító javaslata, hogy a második határozati javaslatban a 3,5 MFt –ot, 5 MFt –ra módosítja a bizottság, valamint az első határozati javaslatból a nem önkormányzati tulajdonú helyrajzi számok teljesen kikerüljenek ki, az önkormányzati tulajdonú helyrajzi számok közül pedig a 2305/23 hrsz kerüljön ki, a pályázati kötöttségek elszámolhatósága miatt.

Kéri, hogy a Tisztelt Bizottság az így módosított határozati javaslatot megtárgyalni és elfogadni szíveskedjen.

Harsányi István/VMB elnök: A piac lefedése már egy régi igénye a lakosságnak. Most a még nem lefedett részek lennének lefedve pályázati pénzből. A lefedés polikarbonát lemezzel történne, alatta egy zsalu rendszerrel, amely forgatható.

Czeglédig Gyula/polgármester: A Zöld város projektben megvalósuló projekt elemet nem lehetne bevonni ebbe a pályázatba? A napelem megvalósítása miatt kérdezi.

Széles Orsolya/ügyintéző: Egy helyrajzi számon lehet a felhasználás, és az energiatermelés, ami miatt sajnos nem kivitelezhető a napelem. A piac lefedése kapcsán, az árusítóhelyek lefedése is csak önkormányzati tulajdonú ingatlanok felett lehetséges. Akadálymentesítés, raktárépület kialakítása valósítható meg a projekt keretében. Statikailag, építészetileg természetesen még további tervezések szükségesek.

Nyéki István/VGNZRT vezérigazgató: A tulajdonosok miután értesülnek arról, hogy az önkormányzat érdeklődhet az üzlethelyiségük iránt, az árat azonnal megemelik. Nem volt rá lehetőség, hogy ilyen áron is éljen az önkormányzat a vételi szándékával, ezért nem tudták felvásárolni ezeket a helyiségeket. Ezért van több tulajdonos is a területen.

Harsányi István/VMB elnök: Amennyiben nincs további hozzászólás, a szavazás következik. Aki támogatja a módosított határozati javaslatot, az kézfeltartással jelezze:

A VMB (döntéshozatalban 4 fő vesz részt) 4 igen szavazattal (Harsányi István, Mester József, Kanizsay György Béla, Veres József) ellenszavazat és tartózkodás nélkül elfogadta az előterjesztést, és a következő határozatot hozta:

**97/2020. (X.20.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága támogatja, hogy a Képviselő-testület hozzájáruljon, a VP6-7.2.1.1-20 kódszámú, „A vidéki térségek kisméretű infrastruktúrájának és alapvető szolgáltatásainak fejlesztése” című pályázati felhívásra a „Helyi termékértékesítést szolgáló piacok infrastrukturális- és eszköz fejlesztése” tárgyában a „Helyi piac fejlesztése Hajdúszoboszlón” című pályázat beadásához, és a fejlesztés megvalósításához az alábbi helyrajzi számokon:**

**4200 Hajdúszoboszló, Bethlen utca,**

**Önkormányzati tulajdonú** **2305/19, 2305/4, 2305/9.**

Határidő : 2020.10.22.

Felelős : VMB elnök

**Hajdúszoboszló Város Önkormányzatának Városfejlesztési és Műszaki Bizottsága támogatja, hogy Hajdúszoboszló Város Önkormányzatának Képviselő-testülete a VP6-7.2.1.1-20 kódszámú, „Helyi piac fejlesztése Hajdúszoboszlón” című pályázat beadásához szükséges előkészítési költséget – 5 MFt-ot - a 2020. évi városi költségvetés általános tartalék kerete terhére biztosítsa.**

**A Képviselő-testület a pályázat benyújtását követő soron következő testületi ülésen dönt a projekt megvalósítás költségeiről, és az önerő mértékéről.**

Határidő : 2020.10.22.

Felelős : VMB elnök

1. **Előterjesztés illegális hulladéklerakók felszámolására kiírt pályázati lehetőségről.**

Harsányi István/VMB elnök: Előterjesztőnek kiegészítése nincs, kérdések, hozzászólások következnek. Nincsenek hozzászólások, a szavazás következik. Aki támogatja az előterjesztés határozati javaslatát, az kézfeltartással jelezze:

A VMB (döntéshozatalban 4 fő vesz részt) 4 igen szavazattal (Harsányi István, Mester József, Kanizsay György Béla, Veres József) ellenszavazat és tartózkodás nélkül elfogadta az előterjesztést, és a következő határozatot hozta:

**98/2020. (X.20.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága támogatja, hogy Hajdúszoboszló Város Önkormányzatának Képviselő-testülete támogatja a „Települési önkormányzatok számára az illegális hulladéklerakók felszámolásának támogatásáról szóló 2020. évi pályázati kiírásra” pályázat benyújtását.**

Határidő : 2020.10.22.

Felelős : VMB elnök

1. **Előterjesztés kupakgyűjtő szív közterületen történő elhelyezésére vonatkozóan.**

Mester József/VMB alelnök: Évekkel ezelőtt színpatikus kezdeményezés volt, több település meg is valósította, mára már nem számít szenzációnak egy közterületi kupakgyűjtő. A jótékonykodás egyéb formái jóval népszerűbbek, és közvetlenebbek is. Fenntartási díjakkal, a befolyt pénz jótékony célokra történő eljuttatásának megszervezésével is számolni kell, ezért átgondolásra javasolja az előterjesztést, bár tiszteli a szándékot ami miatt íródott.

Harsányi István/VMB elnök: Ő is tovább gondolásra javasolja az előterjesztést. Ezért ha a bizottság is jónak látja, az a javaslata, hogy ne szavazzanak a határozati javaslatról. Ha a Képviselő – testületi ülésig a fenntartásról, a helyszínről további információkhoz jut az iroda, a testület még dönthet a megvalósításról. Aki támogatja a javaslatát, az kézfeltartással jelezze:

A VMB (döntéshozatalban 4 fő vesz részt) 4 igen szavazattal (Harsányi István, Mester József, Kanizsay György Béla, Veres József) ellenszavazat és tartózkodás nélkül elfogadta, hogy az „Előterjesztés kupakgyűjtő szív közterületen történő elhelyezésére vonatkozóan” című előterjesztésről nem szavaz.

1. **Előterjesztés nyilvános illemhely áthelyezésével kapcsolatosan.**

Harsányi István/VMB elnök: Előterjesztőnek kiegészítése nincs, ezért a kérdések, hozzászólások következnek.

Veres József/VMB tag: 6,5 MFt-ba kerül az illemhely áthelyezése, ezt irreálisan magasnak tartja.

Szilágyiné Pál Gyöngyi/városfejlesztési irodavezető – helyettes: Az a terület, ahol jelenleg az illemhely található, hamarosan munkaterületté válik, hiszen itt lesz majd a családi igényeket is kiszolgáló cca. 90 m2 nagyságú épület, ezért muszáj az elszállításról időben gondoskodni. Az ár azért ennyi, mert a letelepítés költsége is itt körül mozgott, és ezt vették alapul.

Mester József/VMB alelnök: Véleménye szerint, nem lesz a JEC területén esztétikus az illemhely, bár előnye, hogy tehermentesíti majd a JEC belső vizesblokkjait.

Nyéki István/VGNZRT vezérigazgató: Javasolja, hogy kerüljön az illemhely átmenetileg a VGNZRT telephelyére. Adjon a tisztelt Bizottság ill. a Képviselő – testület magáknak időt arra, hogy megtalálják az optimális helyszínt.

Harsányi István/VMB elnök: Elhangzott egy módosító javaslat, hogy kerüljön az illemhely a VGNZRT területére. Aki ezzel egyetért, az kézfeltartással jelezze:

A VMB (döntéshozatalban 4 fő vesz részt) 4 igen szavazattal (Harsányi István, Mester József, Kanizsay György Béla, Veres József) ellenszavazat és tartózkodás nélkül elfogadta a módosított javaslatot, és a következő határozatot hozta:

**99/2020. (X.20.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága támogatja, hogy a nyilvános illemhely átmenetileg kerüljön a Hajdúszoboszlói Nonprofit Zrt telephelyére. Egyben a bizottság támogatja, hogy a szakiroda keressen egy optimális helyszínt az illemhely végleges letelepítésére.**

Határidő : 2020.10.22.

Felelős : VMB elnök

Czeglédi Gyula/polgármester: Érti a bizottság szándékát, de nem áll a város olyan jól nyilvános illemhelyeket illetően, hogy egy ilyen magas kivitelezésű létesítményt ennyiszer ide – oda rakosgassanak. Többen jelezték a város lakosai közül, hogy a városközpontban nincs nyilvános illemhely, erre megoldást kell keresni, és találni.

A telepítési, és áthelyezési költségek valóban kontrolálatlanul magasak.

Szilágyiné Pál Gyöngyi/városfejlesztési irodavezető – helyettes: A városközpontban több helyszínt is megvizsgáltak, de még mindig a JEC területét találták a legjobbnak. Hiszen a lakossági igény mellett a megvalósítás módjait is figyelembe kell venni, a közmű ellátottság is nagyban befolyásolja a helyszínt. Kéri a bizottság segítségét, a helyszín kiválasztásában.

Tokai – Kiss Gábor/városi főépítész: Meg kellene vizsgálni a meglévő lehetőségeket, hogy azok miért nem működnek? A meglévő illemhelyek miért nem üzemeltethetők folyamatosan? Nem szabad elfelejteni azt sem, hogy városképileg hogy fog mutatni a létesítmény, ha a bizottság úgy dönt, hogy egy újabb helyszínt jelöl meg!

Nyéki István/VGNZRT vezérigazgató: Nehéz jó üzemeltetőt találni tisztességes áron, a meglévő illemhelyek fenntartására. A piacnál lévő illemhely a fotocellás ajtó mögött van, a fotocellás ajtó pedig csak akkor van nyitva, amikor a piac üzemel. Ennél az illemhelynél konkrétan közel fél éve keresnek üzemeltetőt.

A jégpályánál lévő illemhely szóba jöhet, de el kell keríteni. Elhatározás, döntés és pénz kérdése lesz.

Harsányi István/VMB elnök: A bizottság már hozott egy döntést, ezért javasolja, hogy a szakiroda a városi főépítész által javasolt gondolatok mentén, következő bizottsági ülésre készítsen egy új előterjesztést.

1. **Előterjesztés közterület használati kérelemről – könyvárusítás.**

Harsányi István/VMB elnök: Előterjesztőnek kiegészítése nincs, kérdések, hozzászólások következnek. Nincsenek hozzászólások, a szavazás következik. Aki támogatja az előterjesztés határozati javaslatát, az kézfeltartással jelezze:

A VMB (döntéshozatalban 4 fő vesz részt) 4 igen szavazattal (Harsányi István, Mester József, Kanizsay György Béla, Veres József) ellenszavazat és tartózkodás nélkül elfogadta az előterjesztést, és a következő határozatot hozta:

**100/2020. (X.20.) VMB határozat:**

**Hajdúszoboszló Város Önkormányzatának Városfejlesztési és Műszaki Bizottsága támogatja, hogy a** **Hajdúszoboszló Város Önkormányzatának Képviselő-testülete támogassa, hogy a LUPUJ-BOOK Kft. 2020.10.26-2020.11.09. között időszakban sátorból történő könyvárusítás céljára 12 m2 közterületet igénybe vegyen a Szilfákalja Daru zug és József Attila utca közötti szakaszán, a COOP Szuper ABC előtti burkolaton. A közterület használat díja a jelenleg hatályos 12/2019. (IV.25.) Ör. rendelet alapján 69.360,-Ft.**

**Kérelmező a közterület használatára vonatkozóan köteles szerződést kötni, a használati díjat maradéktalanul megfizetni, a használatot követően a közterületet eredeti állapotának megfelelően visszaadni bérbeadó részére.**

Határidő : 2020.10.22.

Felelős : VMB elnök

1. **Előterjesztés a Tokay utcán sebességkorlátozásról**

Mester József/VMB alelnök: Nagyon sok tábla van már kihelyezve a városban, nem tudja, hogy van e valamilyen hatástanulmány arról, hogy ezek a táblák elérik e egyáltalán a céljaikat? Lassan a táblák, és a tükrök városa leszünk.

Kanizsay György Béla/VMB tag: Az előző ciklusban hallgatólagos megállapodás volt a képviselők között, hogy a lakossági igényeket megfelelően kezelik, és a KRESZ mindenkori előírásai lesznek az irányadók, nem a lakossági panaszok. Most is javasolja, hogy térjenek vissza erre a jól bevált gyakorlatra!

Harsányi István/VMB elnök: Az előterjesztésben le van írva, hogy a hivatal szakmailag nem támogatja a kérelmet. Egyébként egyetért mindkét képviselő úr véleményével. Aki támogatja az igenlő határozati javaslatot, az kézfeltartással jelezze:

A VMB (döntéshozatalban 4 fő vesz részt) 0 igen és 4 nem szavazattal (Harsányi István, Mester József, Kanizsay György Béla, Veres József) tartózkodás nélkül elutasította az előterjesztést, és a következő határozatot hozta:

**101/2020. (X.20.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága nem támogatja a Tokay utcán 30 km/h sebességkorlátozás bevezetését, 20 db „30 km/h sebességkorlátozás” tábla kihelyezésével.**

**A 20 db sebességkorlátozó tábla kihelyezését, a 2020. évi városi költségvetésben a belterületi utak fenntartása pénzügyi keret terhére javasolja.**

Határidő : 2020. december 30.

Felelős :Jegyző, VG NZrt. – vezérigazgató

1. **Előterjesztés a Fogthüy utcán sebességcsökkentő bordák elhelyezéséről**

Harsányi István/VMB elnök: Az előző előterjesztéshez hasonló kérdés van előttünk ismét, az egyetértésünket már megfogalmaztuk. Aki a határozati javaslatot támogatja, az kézfeltartással jelezze:

A VMB (döntéshozatalban 4 fő vesz részt) 0 igen és 4 nem szavazattal (Harsányi István, Mester József, Kanizsay György Béla, Veres József) tartózkodás nélkül elutasította az előterjesztést, és a következő határozatot hozta:

**102/2020. (X.20.) VMB határozat:**

**Hajdúszoboszló Város Önkormányzatának Városfejlesztési, Mezőgazdasági Bizottsága nem támogatja a Fogthüy utcán 2 db épített sebességcsökkentő küszöb létesítését, a 2020. évi városi költségvetésben közterület felújításokra előterjesztett pénzügyi keret terhére.**

Határidő : 2020. május 15.

Felelős :Jegyző, VG NZrt. – vezérigazgató

Harsányi István/VMB elnök: Amennyiben további közérdekű bejelentés nincs, az ülést 15.15- kor bezárja. Köszöni mindenkinek az aktív közreműködést, további szép napot kíván mindenkinek.

***k.m.f.***

***Harsányi István Mester József***

VMB elnök VMB alelnök

***Molnár Edit***

jkv.vezető